## Uputa za primjenu Odluke o uvjetima i načinu na koji ovlašteni mjenjači obavljaju mjenjačke poslove

### NN 24/2006 (1.3.2006.), Uputa za primjenu Odluke o uvjetima i načinu na koji ovlašteni mjenjači obavljaju mjenjačke poslove

# HRVATSKA NARODNA BANKA

**589**

Na temelju članka 18. stavka 3. Odluke o
uvjetima i načinu na koji ovlašteni mjenjači obavljaju mjenjačke
poslove (»Narodne novine«, br. 18/2006.) guverner
Hrvatske narodne banke 23. veljače 2006. donio je

## UPUTU

### ZA PRIMJENU ODLUKE O UVJETIMA I NAČINU NA KOJI OVLAŠTENI MJENJAČI OBAVLJAJU MJENJAČKE POSLOVE

OPĆE ODREDBE

I.

(1) Uputom za primjenu Odluke o uvjetima i
načinu na koji ovla­šteni mjenjači obavljaju mjenjačke poslove (u nastavku teksta: Uputa) propisuje se
način jedinstvene primjene Odluke o uvjetima i načinu na koji ovlašteni
mjenjači obavljaju mjenjačke poslove, i to u odnosu
na:

1. formiranje serijskih brojeva za svaku vrstu
transakcije koja se pojavljuje pri obavljanju mjenjačkih
poslova,

2. formiranje tečajne liste,

3. izgled, sadržaj i način bilježenja podataka u
izvješćima koja su propisana člankom 7. stavkom 1. pod 2, člankom 14. stavkom
3. te člankom 16. stavkom 12. Odluke o uvjetima i načinu na koji ovlašteni
mjenjači obavljaju mjenjačke poslove, i to:

– »Blagajnički dnevnik za evidentiranje
transakcija«,

– »Obračun dnevne blagajne – stanje blagajničkog
dnevnika«,

– »Izvješće o otkupu odnosno prodaji strane
gotovine i otkupu čekova koji glase na stranu valutu za razdoblje \_\_\_\_\_\_\_«,

– »Promet ovlaštenih mjenjača – zbirno izvješće
o kupnji odnosno prodaji strane gotovine i otkupljenim čekovima koji glase na
stranu valutu«,

– »Dnevnik otkupa strane gotovine i čekova koji
glase na stranu valutu«,

– »Dnevnik prodaje strane gotovine«,

– »Specifikacija strane gotovine i čekova koji
glase na stranu valutu«,

4. sadržaj dokumentacije na kojoj se bilježe
uplate u gotovini u kunama i stranoj gotovini, odnosno isplate sredstava
plaćanja u kunama i stranim sredstvima plaćanja,

5. obavještavanje javnosti o uvjetima i načinu
prikupljanja ponuda programskih rješenja zaštićenoga računalnog programa za
ovlaštene mjenjače,

6. obavještavanje javnosti o proizvođačima
zaštićenih računalnih programa za koje je Hrvatska narodna banka izdala
certifikate.

(2) Prilozi 1, 2, 3, 3A, 4 i 5 sastavni su dio
Upute.

NAČIN FORMIRANJA
SERIJSKIH BROJEVA ZA SVAKU VRSTU TRANSAKCIJE KOJA SE POJAVLJUJE PRI OBAVLJANJU
MJENJAČKIH POSLOVA

II.

(1) Serijski broj svake vrste transakcije je
alfanumerički, a sastoji se od ukupno deset, slovnih i brojčanih, oznaka.
Serijski broj svake vrste transakcije počinje slovnom oznakom na prvom, odnos­no
na prvom i drugom mjestu, a nastavlja se s devet, odnosno osam, brojčanih
oznaka.

(2) Zadnja je znamenka brojčanog dijela prvoga
serijskog broja za svaku vrstu transakcije 1, a prethodne znamenke brojčanog
dijela toga serijskog broja su 0.

(3) Zadnja znamenka brojčanog dijela serijskog
broja za svaku vrstu transakcije uvećava se za 1 u odnosu na brojčani dio prethod­noga serijskog broja.

(4) Slovni dijelovi serijskih brojeva
transakcija glase:

– kod transakcija otkupa strane gotovine,
odnosno čekova koji glase na stranu valutu: »O«,

– kod transakcije prodaje strane gotovine: »P«,

– kod transakcija uplata u kunama:

– primitak kuna s računa za redovito poslovanje:
»UP«,

– primitak kuna na osnovi prodaje otkupljene
strane gotovine banci: »UL«,

– primitak kuna na osnovi prodaje razlike između
otkupa i prodaje banci: »UA«,

– primitak kuna na osnovi unovčenja čekova
izdanih s osnove tekućih računa građana: »UT«,

– primitak kuna na osnovi unovčenja slipova debitnih kartica građana:
»UD«,

– primitak kuna na osnovi unovčenja slipova kreditnih kartica građana: »UK«,

– primitak kuna s drugoga blagajničkog mjesta
koje je unutar istoga mjenjačkog mjesta: »UU«,

– primitak kuna s drugoga mjenjačkog
mjesta istoga ovlaštenog mjenjača: »UN«,

– primitak efektivnih kuna: »UE«,

– kod transakcija isplata u kunama:

– polaganje kuna na račun za redovito
poslovanje: »IP«,

– izlaz iz blagajne čekova izdanih s osnove tekućih
računa građana koji se nose na naplatu u banku trasata:
»IT«,

– izlaz iz blagajne slipova
debitnih kartica koji se nose na naplatu izdavatelju debitne kartice: »ID«,

– izlaz iz blagajne slipova
kreditnih kartica koji se nose na naplatu izdavatelju kreditne kartice: »IK«,

– prijenos kuna na drugo blagajničko mjesto koje
je unutar istoga mjenjačkog mjesta: »IU«,

– prijenos kuna na drugo mjenjačko
mjesto istoga ovlaštenog mjenjača: »IN«,

– izlaz efektivnih kuna: »IE«,

– kod transakcija uplata u stranoj gotovini:

– primitak strane gotovine s drugoga
blagajničkog mjesta koje je unutar istoga mjenjačkog
mjesta: »FU«,

– primitak strane gotovine s drugoga mjenjačkog mjesta istoga ovlaštenog mjenjača: »FN«,

– primitak strane gotovine s deviznog računa:
»FP«,

– kod transakcija isplata u stranoj gotovini:

– prijenos strane gotovine na drugo blagajničko
mjesto koje je unutar istoga mjenjačkog mjesta: »FI«,

– prijenos strane gotovine na drugo mjenjačko mjesto istoga ovlaštenog mjenjača: »FD«,

– polaganje strane gotovine na devizni račun:
»FM«,

– odnošenje čekova koji glase na stranu valutu
banci na otkup: »FC«

– odnošenje strane gotovine banci na otkup:
»FG«,

– kod transakcija:

– ostale uplate: »OU«,

– ostale isplate: »OI«.

(5) Serijski se brojevi za svaku vrstu
transakcije na svakom blagajničkom mjestu dodjeljuju tako da prvoga radnog dana
u novoj kalendarskoj godini brojčani dio prvoga serijskog broja za svaku vrstu
transakcije počinje brojem 1.

(6) Svaka vrsta transakcije mora sadržavati
serijski broj.

NAČIN FORMIRANJA TEČAJNE
LISTE

III.

(1) Prije evidentiranja prve transakcije u
jednom radnom danu ovlašteni mjenjač dužan je izraditi tečajnu listu koju će
primjenjivati toga dana.

(2) Na svakoj tečajnoj listi bilježi se njezin
redni broj i datum kada se ona primjenjuje.

(3) Datum na tečajnoj listi koja se primjenjuje
mora odgovarati kalendarskom datumu.

(4) Tečajnoj listi dodjeljuje se redni broj na
sljedeći način:

1. kada ovlašteni mjenjač rabi certificirani program
prvi put, na prvoj tečajnoj listi koju izrađuje na osnovi certificiranog
programa bilježi redni broj koji je za jedan veći od rednog broja tečajne liste
koju je primjenjivao prethodnoga radnog dana,

2. prvoga radnog dana ovlaštenog mjenjača u
kalendarskoj godini redni broj tečajne liste počinje brojem 1, a sljedećih
radnih dana, do kraja kalendarske godine, redni brojevi tečajnih lista
povećavaju se tako da se broj tečajne liste tekućega radnog dana, u odnosu na
broj liste prethodnoga radnog dana, uveća za 1.

»BLAGAJNIČKI DNEVNIK ZA
EVIDENTIRANJE TRANSAKCIJA« (Prilog br. 1)

IV.

(1) U izvješću »Blagajnički dnevnik za
evidentiranje transakcija« bilježe se podatci o transakcijama obavljenim
tijekom jednoga radnog dana, kronološkim redom.

(2) U izvješće »Blagajnički dnevnik za
evidentiranje transakcija« propisani sadržaj bilježi se na sljedeći način:

1. U 1. stupac bilježi se redni broj
transakcije; redni broj prve transakcije počinje brojem 1, a svakoj sljedećoj
transakciji dodaje se redni broj uvećan za 1 u odnosu na prethodni redni broj,

2. U 2. stupac upisuje se datum, sat i minuta
kada je transakcija obavljena,

3. U 3. stupac bilježi se opis transakcije, i
to:

– kod otkupa strane gotovine bilježi se tekst:
»primitak od mjenjačkih poslova – otkup strane
gotovine«, odnosno akronim OTKGOT; istodobno se u 7. stupac bilježi naziv
platnog instrumenta: GOT, u 8. stupac iznos primitka strane gotovine, u 10.
stupac naziv platnog instrumenta: GOT, a u 12. stupac iznos izdatka gotovine u
kunama,

– kod otkupa čekova koji glase na stranu valutu
bilježi se tekst: »primitak od mjenjačkih poslova –
otkup čekova koji glase na stranu valutu«, odnosno akronim OTKCEK; istodobno se
u 7. stupac bilježi naziv platnog instrumenta: FXCEK, u 8. stupac iznos otkupljenog
čeka koji glasi na stranu valutu, u 10. stupac naziv platnog instrumenta: GOT,
a u 12. stupac iznos izdatka gotovine u kunama,

– kod prodaje strane gotovine bilježi se tekst
»izdatak mjenjač­kih poslova – prodaja strane
gotovine«, odnosno akronim PROGOT; istodobno se u 7. stupac bilježi naziv
platnog instrumenta: GOT, u 9. stupac iznos izdatka strane gotovine, u 10.
stupac naziv platnog instrumenta: GOT ili ČEK (ček izdan s osnove tekućeg
računa građana) ili DEB (debitna kartica) ili KRED
(kreditna kartica), a u 11. stupac iznos primitka gotovine u kunama,

– kod uplate gotovine u kunama koja je podignuta
s računa u banci bilježi se tekst: »uplata u kunama – primitak kuna s računa za
redovito poslovanje«, odnosno akronim PRIMKN01; istodobno se u 10. stupac
bilježi naziv platnog instrumenta: GOT, a u 11. stupac iznos primitka gotovine
u kunama,

– kod uplate gotovine u kunama na osnovi prodaje
otkupljene strane gotovine i čekova koji glase na stranu valutu bilježi se
tekst: »uplata u kunama – primitak kuna na osnovi prodaje otkupljene strane
gotovine banci«, odnosno akronim PRIMKN02; istodobno se u 10. stupac bilježi
naziv platnog instrumenta: GOT, a u 11. stupac iznos primitka gotovine u
kunama,

– kod uplate gotovine u kunama na osnovi prodaje
razlike između otkupa i prodaje strane gotovine banci bilježi se tekst: »uplata
u kunama – primitak kuna na osnovi prodaje razlike između otkupa i prodaje
banci«, odnosno akronim PRIMKN03, istodobno se u 10. stupac bilježi naziv
platnog instrumenta: GOT, a u 11. stupac iznos primitka gotovine u kunama,

– kod uplate gotovine u kunama na osnovi
unovčenja čekova izdanih s osnove tekućih računa građana bilježi se tekst:
»uplata u kunama – primitak kuna na osnovi unovčenja čekova izdanih s osnove
tekućih računa građana«, odnosno akronim PRIMKN04; istodobno se u 10. stupac
bilježi naziv platnog instrumenta: GOT, a u 11. stupac iznos primitka gotovine
u kunama;

– kod uplate gotovine u kunama na osnovi
unovčenja slipova debitnih
kartica građana bilježi se tekst: »uplata u kunama – primitak kuna na osnovi
unovčenja slipova debitnih
kartica građana«, odnosno akronim PRIMKN05;

– istodobno se u 10. stupac bilježi naziv
platnog instrumenta: GOT, a u 11. stupac iznos primitka gotovine u kunama,

– kod uplate gotovine u kunama na osnovi
unovčenja slipova kreditnih kartica građana bilježi
se tekst: »uplata u kunama – primitak kuna na osnovi unovčenja slipova kreditnih kartica građana«, odnosno akronim
PRIMKN06; istodobno se u 10. stupac bilježi naziv platnog instrumenta: GOT, a u
11. stupac iznos primitka gotovine u kunama,

– kod uplate gotovine u kunama na osnovi
primitka kuna s drugoga blagajničkog mjesta, koje je unutar istoga mjenjačkog mjesta, bilježi se tekst: »uplata u kunama –
primitak kuna s drugoga blagajničkog mjesta koje je unutar istoga mjenjačkog mjesta«, odnosno akronim PRIMKN07; istodobno se
u 10. stupac bilježi naziv platnog instrumenta: GOT, a u 11. stupac iznos
primitka gotovine u kunama,

– kod uplate gotovine u kunama na osnovi
primitka kuna s drugoga mjenjačkog mjesta istoga
ovlaštenog mjenjača bilježi se tekst: »uplata u kunama – primitak kuna s
drugoga mjenjačkog mjesta istoga ovlaštenog
mjenjača«, odnosno akronim PRIMKN08; istodobno se u 10. stupac bilježi naziv
platnog instrumenta: GOT, a u 11. stupac iznos primitka gotovine u kunama,

– kod uplata u kunama bilježi se tekst: »uplata
u kunama – primitak efektivnih kuna«, odnosno akronim PRIMKN09; istodobno se u
10. stupac bilježi naziv platnog instrumenta: GOT, a u 11. stupac iznos
primitka gotovine u kunama,

– kod isplate gotovine u kunama radi polaganja
kuna na račun u banci bilježi se tekst: »isplata u kunama – polaganje kuna na
račun za redovito poslovanje«, odnosno akronim IZDKN01; istodobno se u 10.
stupac bilježi naziv platnog instrumenta: GOT, a u 12. stupac iznos izdatka
gotovine u kunama,

– kod odnošenja na naplatu u banku čekova
izdanih s osnove tekućih računa građana bilježi se tekst: »isplata u kunama –
izlaz iz blagajne čekova izdanih s osnove tekućih računa građana koji se nose
na naplatu u banku trasata«, odnosno akronim IZDKN04;
istodobno se u 10. stupac bilježi naziv platnog instrumenta: ČEK, a u 12.
stupac iznos kuna na koje glase čekovi,

– kod odnošenja na naplatu slipova
debitnih kartica bilježi se tekst: »isplata u kunama
– izlaz iz blagajne slipova debitnih
kartica koji se nose na naplatu izdavatelju debitne
kartice«, odnosno akronim IZDKN05; istodobno se u 10. stupac bilježi naziv
platnog instrumenta: DEB, a u 12. stupac iznos kuna na koje glase slipovi,

– kod odnošenja na naplatu slipova
kreditnih kartica bilježi se tekst: »isplata u kunama – izlaz iz blagajne slipova kreditnih kartica koji se nose na naplatu
izdavatelju kreditne kartice«, odnosno akronim IZDKN06; istodobno se u 10.
stupac bilježi naziv platnog instrumenta: KRED, a u 12. stupac iznos kuna na
koje glase slipovi,

– kod prijenosa gotovine u kunama na drugo
blagajničko mjesto koje je unutar istoga mjenjačkog
mjesta bilježi se tekst: »isplata u kunama – prijenos kuna na drugo blagajničko
mjesto koje je unutar istoga mjenjačkog mjesta«, odnosno
akronim IZDKN07; istodobno se u 10. stupac bilježi naziv platnog instrumenta:
GOT, a u 12. stupac iznos izdatka gotovine u kunama,

– kod prijenosa gotovine u kunama na drugo mjenjačko mjesto istoga ovlaštenog mjenjača bilježi se
tekst: »isplata u kunama – prijenos kuna na drugo mjenjačko
mjesto istoga ovlaštenog mjenjača«, odnosno akronim IZDKN08; istodobno se u 10.
stupac bilježi naziv platnog instrumenta: GOT, a u 12. stupac iznos izdatka
gotovine u kunama,

– kod isplata u kunama bilježi se tekst: »isplata
u kunama – izlaz efektivnih kuna«, odnosno akronim IZDKN09; istodobno se u 10.
stupac bilježi naziv platnog instrumenta: GOT, a u 12. stupac iznos izdatka
gotovine u kunama,

– kod uplata strane gotovine na osnovi primitka
strane gotovine s drugoga blagajničkog mjesta koje je unutar istoga mjenjačkog mjesta bilježi se tekst: »uplata u stranoj
gotovini – primitak strane gotovine s drugoga blagajničkog mjesta koje je
unutar istoga mjenjačkog mjesta«, odnosno akronim
PRIMFC01; istodobno se u 7. stupac bilježi naziv platnog instrumenta: GOT, a u
8. stupac iznos primitka strane gotovine,

– kod uplate strane gotovine na osnovi primitka
strane gotovine s drugoga mjenjačkog mjesta istoga ovlaštenog
mjenjača bilježi se tekst: »uplata u stranoj gotovini – primitak strane
gotovine s drugoga mjenjačkog mjesta istoga
ovlaštenog mjenjača«, odnosno akronim PRIMFC02; istodobno se u 7. stupac
bilježi naziv platnog instrumenta: GOT, a u 8. stupac iznos primitka strane
gotovine,

– kod uplata strane gotovine na osnovi primitka
strane gotovine s deviznog računa bilježi se tekst: »uplata u stranoj gotovini
– primitak strane gotovine s deviznog računa«, odnosno akronim PRIMFC03;
istodobno se u 7. stupac bilježi naziv platnog instrumenta: GOT, a u 8. stupac
iznos primitka strane gotovine,

– kod isplate strane gotovine radi prijenosa
strane gotovine na drugo blagajničko mjesto koje je unutar istoga mjenjačkog mjesta bilježi se tekst: »isplata u stranoj
gotovini – prijenos strane gotovine na drugo blagajničko mjesto koje je unutar
istoga mjenjačkog mjesta«, odnosno akronim IZDFC01;
istodobno se u 7. stupac bilježi naziv platnog instrumenta: GOT, a u 9. stupac
iznos izdatka strane gotovine,

– kod isplate strane gotovine radi prijenosa
strane gotovine na drugo mjenjačko mjesto istoga
ovlaštenog mjenjača bilježi se tekst: »isplata u stranoj gotovini – prijenos
strane gotovine na drugo mjenjačko mjesto istoga
ovlaštenog mjenjača«, odnosno akronim IZDFC02; istodobno se u 7. stupac bilježi
naziv platnog instrumenta: GOT, a u 9. stupac iznos izdatka strane gotovine,

– kod isplate strane gotovine radi polaganja
strane gotovine na devizni račun bilježi se tekst: »isplata u stranoj gotovini
– polaganje strane gotovine na devizni račun«, odnosno akronim IZDFC03;
istodobno se u 7. stupac bilježi naziv platnog instrumenta: GOT, a u 9. stupac
iznos izdatka strane gotovine,

– kod odnošenja čekova koji glase na stranu
valutu radi unovčavanja u banci bilježi se tekst: »isplata u stranoj gotovini –
odnošenje čekova koji glase na stranu valutu banci na otkup«, odnosno akronim
IZDFC04; istodobno se u 7. stupac bilježi naziv platnog instrumenta: FXCEK, a u
9. stupac iznos izdatka u stranoj valutu na koju glase ti čekovi,

– kod odnošenja strane gotovine radi prodaje
banci bilježi se tekst: »isplata u stranoj gotovini – odnošenje strane gotovine
banci na otkup«, odnosno akronim IZDFC05; istodobno se u 7. stupac bilježi
naziv platnog instrumenta: GOT, a u 9. stupac iznos izdatka strane gotovine,

– kod ostalih uplata bilježi tekst »ostale
uplate«, odnosno akronim OSTUPL,

– kod ostalih isplata bilježi se tekst »ostale
isplate«, odnosno akronim OSTISP,

– kod storniranja transakcije na zahtjev stranke
bilježi se tekst: »storno na zahtjev stranke«,
odnosno akronim STORNO01,

– kod storniranja transakcije zbog pogrešnog
unosa bilježi se tekst: »storno zbog pogrešnog
unosa«, odnosno akronim STORNO02.

4. U 4. stupac bilježi se serijski broj
transakcije koji je formiran u skladu s točkom II. Upute.

5. U 5. stupac bilježi se slovna kratica i
brojčana oznaka novčane jedinice (u skladu s važećim propisom kojim se uređuje
upotreba slovnih kratica i brojčanih oznaka za države i zemlje i novčane
jedinice u platnom prometu s inozemstvom).

6. U 6. stupac bilježi se iznos kupovnoga
odnosno prodajnog tečaja za jednu jedinicu strane gotovine, odnosno za jednu
jedinicu čeka koji glasi na stranu valutu, koji je primijenjen kod otkupa
strane gotovine ili čeka koji glasi na stranu valutu, odnosno kod prodaje
strane gotovine.

7. U 7. stupac bilježi se oznaka sredstva
plaćanja u stranoj valuti koje ovlašteni mjenjač prima prilikom otkupa strane
gotovine, odnosno čeka koji glasi na stranu valutu, izdaje prilikom prodaje
strane gotovine te koje prima na osnovi uplata odnosno izdaje na osnovi
isplata, i to:

– oznaka »GOT« bilježi se kod otkupa strane
gotovine kada je primljena strana gotovina, kod prodaje strane gotovine, kada
je isplaćena strana gotovina te kod uplate odnosno isplate strane gotovine,

– oznaka »FXCEK« bilježi se kod otkupa čeka koji
glasi na stranu valutu kada je primljen te kod isplate iz blagajne čeka koji
glasi na stranu valutu radi njegove prodaje banci.

8. U 8. stupac bilježe se iznosi primitaka u
stranim sredstvima plaćanja koji su predmet otkupa odnosno uplata.

9. U 9. stupac bilježe se iznosi izdataka u
stranim sredstvima plaćanja koji su predmet prodaje odnosno isplate.

10. U 10. stupac bilježi se oznaka sredstva
plaćanja u kunama koje ovlašteni mjenjač prima prilikom prodaje strane gotovine,
izdaje prilikom otkupa strane gotovine, odnosno čekova koji glase na stranu
valutu, te koje prima na osnovi uplata, odnosno izdaje na osnovi isplata, i to:

1. oznaku »GOT« ovlašteni mjenjač bilježi kod
prodaje strane gotovine kada primi gotovinu u kunama, kod otkupa strane
gotovine, odnosno čekova koji glase na stranu valutu, kada isplati gotovinu u
kunama, te kod uplate odnosno isplate gotovine u kunama,

2. oznaku »ČEK« ovlašteni mjenjač bilježi kod
prodaje strane gotovine kada primi ček izdan s osnove tekućeg računa građana te
kod isplate iz blagajne čekova izdanih s osnove tekućih računa građana koji se
nose na naplatu u banku trasata,

3. oznaku »DEB« ovlašteni mjenjač bilježi kod
prodaje strane gotovine kada primi slip debitne kartice te kod isplate iz blagajne na osnovi slipa debitne kartice koji nosi
na naplatu izdavatelju debitne kartice,

4. oznaku »KRED« ovlašteni mjenjač bilježi kod
prodaje strane gotovine kada primi slip kreditne
kartice te kod isplate iz blagajne na osnovi slipa
kreditne kartice koji nosi na naplatu izdavatelju kreditne kartice.

11. U 11. stupac bilježi se iznos primitaka u
kunama.

12. U 12. stupac bilježi se iznos izdataka u
kunama.

13. U 13. stupac bilježi se iznos mjenjačke provizije koju ovlašteni mjenjač naplaćuje od stranke.

(3) Izvješće »Blagajnički dnevnik za
evidentiranje transakcija« prikazano je u Prilogu br.
1 Upute.

»OBRAČUN DNEVNE BLAGAJNE
– STANJE BLAGAJNIČKOG DNEVNIKA« (Prilog br. 2)

V.

(1) U izvješću »Obračun dnevne blagajne – stanje
blagajničkog dnevnika« bilježe se podatci o stanju blagajne na početku radnog
dana za svaku stranu valutu, o svim transakcijama, o izračunatim obračunskim
tečajnim razlikama za svaku stranu valutu, o ostvarenom prihodu od financijske
dobiti za svaku stranu valutu, o iznosu naplaćene mjenjačke
provizije za svaku stranu valutu, o iznosu tečajne razlike koja je nastala kod
prodaje strane gotovine i čekova koji glase na stranu valutu ugovornoj banci, o
iznosu naplaćene provizije od ugovorne banke tijekom jednoga radnog dana te o
konačnom i stvarnom stanju blagajne za svaku stranu valutu na kraju radnog dana
te o eventualnim viškovima ili manjkovima za svaku stranu valutu.

(2) U izvješće »Obračun dnevne blagajne – stanje
blagajničkog dnevnika« propisani sadržaj bilježi se na sljedeći način:

1. U 1. stupac bilježi se slovna kratica,
odnosno brojčana oznaka strane valute (u skladu s važećim propisom kojim se
uređuje upotreba slovnih kratica i brojčanih oznaka za države i zemlje i
novčane jedinice u platnom prometu s inozemstvom).

2. U 2. stupac bilježi se paritet strane valute.

3. U 3. stupac bilježi se osnovni kupovni tečaj
za pojedinu stranu valutu, koji se primjenjuje na dan izrade izvješća »Obračun
dnevne blagajne – stanje blagajničkog dnevnika«.

4. U 4. stupac bilježi se iznos stanja u
blagajni na početku radnog dana svake strane valute za sva sredstva plaćanja u
toj valuti i za sva sredstva plaćanja u kunama. Iznos stanja u blagajni na
početku radnog dana svake strane valute za sva sredstva plaćanja u toj valuti i
za sva sredstva plaćanja u kunama mora biti jednak iznosu konačnog stanja svake
strane valute za sva sredstva plaćanja u toj valuti i za sva sredstva plaćanja
u kunama na kraju prethodnoga radnog dana. Ispod iznosa stanja svake strane
valute za sva sredstva plaćanja u toj valuti bilježi se iznos njegove
protuvrijednosti u kunama, pri čemu se za izračun protuvrijednosti u kunama
upotrebljava osnovni kupovni tečaj koji se primjenjuje na dan izrade izvješća
»Obračun dnevne blagajne – stanje blagajničkog dnevnika«.

5. U 5. stupac bilježi se obračunska tečajna
razlika za svaku stranu valutu, koja nastaje kao razlika iznosa
protuvrijednosti u kunama svake strane valute na početku radnog dana i iznosa
protuvrijednosti u kunama svake strane valute konačnog stanja blagajne od
prethodnoga radnog dana. Na kraju 5. stupca bilježi se ukupan iznos obračunske
tečajne razlike za sve strane valute.

6. U 6. stupac bilježe se iznosi primitaka svih
sredstava plaćanja za svaku stranu valutu koja je otkupljena tijekom radnog dana
za koji se izrađuje izvješće »Obračun dnevne blagajne – stanje blagajničkog
dnevnika« te iznosi njihovih protuvrijednosti u kunama, pri čemu se za izračun
iznosa protuvrijednosti u kunama upotrebljava prosječni ponderirani kupovni
tečaj. Prosječni ponderirani kupovni tečaj za svaku stranu valutu izračunava se
na sljedeći način:

![](dodatni/145698.gif)

pri čemu je »otkupj«
jednak pojedinačnom iznosu otkupa određene strane valute tijekom radnog dana,
koji poprima »n« vrijednosti, a »n« je jednak broju pojedinačnih otkupa te
strane valute u jednome radnom danu.

»Kupovni tečajj« je
kupovni tečaj primijenjen kod pojedinač­nog otkupa određene strane valute, koji poprima »n«
vrijednosti, a »n« je jednak broju pojedinačnih otkupa strane valute u jednome
radnom danu.

Osim navedenoga, u 6. stupac bilježi se ukupan
iznos svih primitaka u kunama koji su nastali na osnovi prodaja strane gotovine
tijekom radnog dana za koji se izrađuje izvješće »Obračun dnevne blagajne –
stanje blagajničkog dnevnika«.

Iznosi primitaka u kunama, osim u ukupnom
iznosu, u 6. stupcu, bilježe se i po vrstama platnih instrumenata (gotovina,
čekovi izdani s osnove tekućih računa građana, slipovi
debitnih kartica, slipovi
kreditnih kartica).

7. U 7. stupac bilježe se iznosi izdataka strane
gotovine za svaku stranu valutu koja je prodana tijekom radnog dana za koji se
izrađuje izvješće »Obračun dnevne blagajne – stanje blagajničkog dnevnika« te
iznosi njihovih protuvrijednosti u kunama, pri čemu se za izračun iznosa
protuvrijednosti u kunama upotrebljava prosječni ponderirani prodajni tečaj.
Prosječni ponderirani prodajni tečaj za svaku stranu valutu izračunava se na
sljedeći način:

![](dodatni/145697.gif)

,

pri čemu je »prodaja j« jednaka pojedinačnom
iznosu prodaje gotovine određene strane valute tijekom radnog dana, koja
poprima »n« vrijednosti, a »n« je jednak broju pojedinačnih prodaja gotovine u
toj stranoj valuti u jednome radnom danu.

»Prodajni tečajj« je
prodajni tečaj primijenjen kod pojedinačne prodaje gotovine u određenoj stranoj
valuti, koji poprima »n« vrijed­nosti, a »n« je
jednak broju pojedinačnih prodaja gotovine te strane valute u jednome radnom
danu.

Osim navedenoga, u 7. stupac bilježi se ukupan
iznos svih izdataka u kunama koji su nastali na osnovi otkupa strane gotovine i
če­kova koji glase na stranu valutu tijekom radnog
dana za koji se izra­đuje
izvješće »Obračun dnevne blagajne – stanje blagajničkog dnev­nika«.

8. U 8. stupac bilježi se iznos prihoda od
financijske dobiti za svaku stranu valutu, a koji se izračunava množenjem
iznosa prodane gotovine u određenoj stranoj valuti iz 7. stupca s razlikom
između prosječnoga ponderiranoga prodajnog tečaja i prosječnoga ponderiranoga
kupovnog tečaja za tu stranu valutu. Na kraju 8. stupca bilježi se ukupan iznos
prihoda od financijske dobiti za sve strane valute.

9. U 9. stupac bilježi se iznos obračunate mjenjačke provizije za svaku stranu valutu. Na kraju 9.
stupca bilježi se ukupan iznos obračunate mjenjačke
provizije za sve strane valute.

10. U 10. stupac bilježi se ukupan iznos uplata
u gotovini u kunama.

11. U 11. stupac bilježi se ukupan iznos isplata
svih sredstava plaćanja u kunama.

12. U 12. stupac bilježi se ukupan iznos uplata
u gotovini za svaku stranu valutu. Ispod ukupnog iznosa uplata u stranoj
gotovini za svaku stranu valutu bilježi se iznos njegove protuvrijednosti u
kunama, uz primjenu osnovnoga kupovnog tečaja za tu stranu valutu koji važi na
dan izrade izvješća »Obračun dnevne blagajne – stanje blagajničkog dnevnika«.

13. U 13. stupac bilježe se iznosi isplata u
stranoj gotovini. Ispod iznosa isplate u stranoj gotovini, za svaku stranu
valutu bilježi se iznos njegove protuvrijednosti u kunama uz primjenu osnovnoga
kupovnog tečaja za tu stranu valutu koji važi na dan izrade izvješća »Obračun
dnevne blagajne – stanje blagajničkog dnevnika«.

14. U 14. stupac bilježi se obračunska tečajna
razlika koja je nastala pri evidentiranju transakcija »uplata u stranoj
gotovini – primitak strane gotovine s drugoga mjenjačkog
mjesta istoga ovlaštenog mjenjača«, a koja se računa na sljedeći način:

Obračunska tečajna razlika = (razlika između
osnovnoga kupovnog tečaja određene strane valute na mjenjačkom
mjestu koje prima stranu gotovinu i osnovnoga kupovnog tečaja te strane
gotovine na mjenjačkom mjestu s kojeg se strana
gotovina prenosi) x iznos strane gotovine koja je predmet prijenosa.

15. U 15. stupac bilježi se iznos konačnog
stanja blagajne za svaku stranu valutu, koji se računa na sljedeći način:

Konačno stanje blagajne za svaku stranu valutu =
iznos stanja u blagajni na početku radnog dana iz 4. stupca za određenu stranu
valutu + iznos primitka iz 6. stupca – iznos izdatka iz 7. stupca + iznos
uplata u stranoj gotovini iz 12. stupca – iznos isplata u stranoj gotovini iz
13. stupca

Ispod konačnog stanja blagajne za svaku stranu
valutu bilježi se njezina protuvrijednost u kunama, a koja se računa na
sljedeći način:

Protuvrijednost u kunama = X + Y + Z,

pri čemu je X jednak protuvrijednosti u kunama
stanja u blagajni na početku radnog dana iz 4. stupca, Y jednak razlici između
iznosa protuvrijednosti u kunama iz 6. stupca i iznosa u stranoj valuti iz 7.
stupca pomnoženog s prosječnim ponderiranim kupovnim tečajem, a Z jednak
razlici između iznosa protuvrijednosti u kunama iz 12. stupca i iznosa
protuvrijednosti u kunama iz 13. stupca

U 15. stupac bilježi se i iznos konačnog stanja
blagajne u kunama, koji se računa na sljedeći način:

konačno stanje blagajne u kunama = iznos stanja
u blagajni u kunama na početku radnog dana iz 4. stupca + iznos primitka u
kunama iz 6. stupca – iznos izdatka u kunama iz 7. stupca + iznos uplata u
kunama iz 10. stupca – iznos isplata u kunama iz 11. stupca.

16. U 16. stupac bilježi se iznos stvarnog
stanja stranih sredstava plaćanja za svaku stranu valutu, koji je utvrđen
brojanjem stranih sredstava plaćanja koja se nalaze na blagajničkom odnosno na mjenjačkom mjestu i koja proizlaze iz mjenjačkog
poslovanja.

U 16. stupac bilježi se i iznos stvarnog stanja
u kunama koje je utvrđeno brojanjem svih sredstava plaćanja u kunama, a koja se
nalaze na blagajničkom odnosno na mjenjačkom mjestu i
koja proizlaze iz mjenjačkog poslovanja.

17. U 17. stupac bilježi se iznos razlike između
stvarnoga i konačnog stanja blagajne za svaku stranu valutu i kune.

18. U 18. stupac bilježi se iznos viška svake
strane valute, odnosno višak kuna koji je nastao kao razlika između stvarnoga i
konačnog stanja blagajne.

19. U 19. stupac bilježi se manjak svake strane
valute, odnosno manjak kuna koji je nastao kao razlika između stvarnoga i
konačnog stanja blagajne.

U izvješću »Obračun dnevne blagajne – stanje
blagajničkog dnevnika« zasebno se bilježe, kao zbirni iznosi, i sljedeći
podatci:

– ukupna obračunska tečajna razlika iz 5. stupca

– ukupna obračunska tečajna razlika iz 14.
stupca

– ukupna tečajna razlika od kupoprodaje iz 8.
stupca

– ukupna tečajna razlika od predaje banci na
otkup,

– ukupna naplaćena provizija iz 9. stupca

– ukupna provizija banke na predanu stranu
gotovinu i čekove.

(3) Izvješće »Obračun dnevne blagajne – stanje
blagajničkog dnevnika« prikazano je u Prilogu br. 2
Upute.

»IZVJEŠĆE O KUPNJI
ODNOSNO PRODAJI STRANE GOTOVINE I OTKUPU ČEKOVA KOJI GLASE NA STRANU VALUTU«
(Prilog br. 3)

VI.

(1) U izvješću »Izvješće o kupnji odnosno
prodaji strane gotovine i otkupu čekova koji glase na stranu valutu« bilježe se
podatci o iznosu otkupa strane gotovine i čekova koji glase na stranu valutu te
o iznosu prodaje strane gotovine tijekom određenoga kalendarskog mjeseca za
svaku stranu valutu koju je ovlašteni mjenjač otkupio odnosno prodao u odnosu
sa strankama na jednom blagajničkom mjestu.

(2) U izvješće »Izvješće o kupnji odnosno
prodaji strane gotovine i otkupu čekova koji glase na stranu valutu« propisani
sadržaj bilježi se na sljedeći način:

1. U 1. stupac bilježi se redni broj strane valute
koja je predmet izvješća »Izvješće o kupnji odnosno prodaji strane gotovine i
otkupu čekova koji glase na stranu valutu«.

2. U 2. stupac bilježi se brojčana oznaka strane
valute (u skladu s važećim propisom kojim se uređuje upotreba slovnih kratica i
brojčanih oznaka za države i zemlje i novčane jedinice u platnom prometu s
inozemstvom).

3. U 3. stupac bilježi se slovna kratica strane
valute (u skladu s važećim propisom kojim se uređuje upotreba slovnih kratica i
brojčanih oznaka za države i zemlje i novčane jedinice u platnom prometu s
inozemstvom).

4. U 4. stupac bilježi se iznos otkupa strane
gotovine, odnosno iznos otkupljenih čekova koji glase na stranu valutu, za
stranu valutu koja je

5. zabilježena u istom retku u 2. odnosno 3.
stupcu, u ukupnom iznosu, za cijeli kalendarski mjesec.

6. U 5. stupac bilježi se iznos u kunama koje je
ovlašteni mjenjač isplatio prilikom otkupa strane gotovine odnosno čekova koji
glase na stranu valutu iz 4. stupca.

7. U 6. stupac bilježi se iznos prodane strane
gotovine, za stranu valutu koja je zabilježena u istom retku u 2. odnosno 3.
stupcu, u ukupnom iznosu, za cijeli kalendarski mjesec.

8. U 7. stupac bilježi se iznos u kunama koje je
ovlašteni mjenjač naplatio prilikom prodaje strane gotovine iz 6. stupca.

U izvješću »Izvješće o kupnji odnosno prodaji
strane gotovine i otkupu čekova koji glase na stranu valutu« podatci u svim
stupcima bilježe se prema načelu rezidentnosti
stranke, odnosno bilježe se posebno za odnos ovlaštenog mjenjača s rezidentima,
a posebno za njegov odnos s nerezidentima.

U izvješću »Izvješće o kupnji odnosno prodaji
strane gotovine i otkupu čekova koji glase na stranu valutu« podatci se bilježe
kao zaokruženi iznosi, bez decimalnih mjesta.

(3) Izvješće »Izvješće o kupnji odnosno prodaji
strane gotovine i otkupu čekova koji glase na stranu valutu« prikazano je u
Prilogu br. 3 Upute.

»PROMET OVLAŠTENIH
MJENJAČA – ZBIRNO IZVJEŠĆE O KUPNJI ODNOSNO PRODAJI STRANE GOTOVINE I
OTKUPLJENIM ČEKOVIMA KOJI GLASE NA STRANU VALUTU« (Prilog br.
3A)

VII.

(1) U izvješću »Promet ovlaštenih mjenjača –
zbirno izvješće o kupnji odnosno prodaji strane gotovine i otkupu čekova koji
glase na stranu valutu« bilježe se podatci o iznosu otkupa strane gotovine i
čekova koji glase na stranu valutu te o iznosu prodaje strane gotovine tijekom
određenoga kalendarskog mjeseca za svaku stranu valutu, koje su, na mjenjačkim mjestima koja su predmet ugovora o obavljanju mjenjačkih poslova, otkupili odnosno prodali, u odnosu sa
svojim strankama, svi ovlašteni mjenjači ugovorne banke.

(2) U izvješće »Promet ovlaštenih mjenjača –
zbirno izvješće o kupnji odnosno prodaji strane gotovine i otkupu čekova koji
glase na stranu valutu« propisani sadržaj bilježi se na sljedeći način:

1. U 1. stupac bilježi se redni broj strane
valute koja je pred­met izvješća »Promet ovlaštenih
mjenjača – zbirno izvješće o kupnji odnosno prodaji strane gotovine i otkupu
čekova koji glase na stranu valutu«.

2. U 2. stupac bilježi se brojčana oznaka strane
valute (u skladu s važećim propisom kojim se uređuje upotreba slovnih kratica i
brojčanih oznaka za države i zemlje i novčane jedinice u platnom prometu s
inozemstvom).

3. U 3. stupac bilježi se slovna kratica strane
valute (u skladu s važećim propisom kojim se uređuje upotreba slovnih kratica i
brojčanih oznaka za države i zemlje i novčane jedinice u platnom prometu s
inozemstvom).

4. U 4. stupac bilježi se iznos otkupa strane
gotovine, odnosno iznos otkupljenih čekova koji glase na stranu valutu, za
stranu valutu koja je zabilježena u istom retku u 2. odnosno 3. stupcu, a koje
su svi ovlašteni mjenjači ugovorne banke, na mjenjačkim
mjestima koja su predmet ugovora o obavljanju mjenjačkih
poslova, otkupili tijekom određenoga kalendarskog mjeseca.

5. U 5. stupac bilježi se iznos u kunama koji su
svi ovlašteni mjenjači ugovorne banke isplatili prilikom otkupa strane
gotovine, odnosno čekova koji glase na stranu valutu iz 4. stupca.

6. U 6. stupac bilježi se iznos prodane strane
gotovine, za stranu valutu koja je zabilježena u istom retku u 2. odnosno 3.
stupcu, a koje su svi ovlašteni mjenjači ugovorne banke, na mjenjačkim
mjestima koja su predmet ugovora o obavljanju mjenjačkih
poslova, prodali tijekom određenoga kalendarskog mjeseca, u ukupnom iznosu za
cijeli kalendarski mjesec.

7. U 7. stupac bilježi se iznos u kunama koje su
svi ovlašteni mjenjači ugovorne banke naplatili prilikom prodaje strane
gotovine iz 6. stupca.

U izvješću »Promet ovlaštenih mjenjača – zbirno
izvješće o kupnji odnosno prodaji strane gotovine i otkupu čekova koji glase na
stranu valutu« podatci u svim stupcima bilježe se prema načelu rezidentnosti stranke, odnosno bilježe se posebno za odnos
ovlaštenog mjenjača s rezidentima, a posebno za njegov odnos s nerezidentima.

U izvješću »Promet ovlaštenih mjenjača – zbirno
izvješće o kupnji odnosno prodaji strane gotovine i otkupu čekova koji glase na
stranu valutu« podatci se bilježe kao zaokruženi iznosi, bez decimalnih mjesta.

(3) Izvješće »Promet ovlaštenih mjenjača –
zbirno izvješće o kupnji odnosno prodaji strane gotovine i otkupu čekova koji
glase na stranu valutu« prikazano je u Prilogu br. 3A
Upute.

»DNEVNIK OTKUPA STRANE
GOTOVINE I ČEKOVA KOJI GLASE NA STRANU VALUTU« (Prilog br.
4, prvi od dva lista)

VIII.

(1) U izvješću »Dnevnik otkupa strane gotovine i
čekova koji glase na stranu valutu« bilježe se podatci o svakom pojedinom
otkupu strane gotovine i čeka koji glasi na stranu valutu te o isplaćenim
iznosima u kunama na osnovi svakoga pojedinog otkupa strane gotovine, odnosno
čeka koji glasi na stranu valutu, u određenom razdoblju.

(2) U izvješće »Dnevnik otkupa strane gotovine i
čekova koji glase na stranu valutu« propisani sadržaj bilježi se na sljedeći
način:

1. U 1. stupac bilježi se serijski broj
transakcije otkupa strane gotovine, odnosno serijski broj transakcije otkupa čeka
koji glasi na stranu valutu.

2. U 2. stupac bilježi se slovna kratica i
brojčana oznaka strane valute (u skladu s važećim propisom kojim se uređuje
upotreba slov­nih kratica i
brojčanih oznaka za države i zemlje i novčane jedinice u platnom prometu s inozemstvom).

3. U 3. stupac bilježi se iznos otkupljene
strane gotovine, odnos­no čeka koji glasi na stranu valutu, ako su otkupljeni
od rezidenta.

4. U 4. stupac bilježi se iznos otkupljene
strane gotovine, odnosno čeka koji glasi na stranu valutu, ako su otkupljeni od
nerezidenta.

5. U 5. stupac bilježi se iznos koji je u istom
retku naveden u 3. odnosno 4. stupcu.

6. U 6. stupac bilježi se iznos kupovnog tečaja
primjenom kojeg je obavljena transakcija otkupa strane gotovine, odnosno čeka
koji glasi na stranu valutu, iz istoga retka.

7. U 7. stupac bilježi se iznos umnoška iznosa
navedenih u istom retku u 5. i 6. stupcu.

U posljednji redak 7. stupca upisuje se ukupan
iznos protuvrijednosti u kunama otkupljene strane gotovine, odnosno otkupljenih
čekova koji glase na stranu valutu.

(3) Izvješće »Dnevnik otkupa strane gotovine i
čekova koji glase na stranu valutu« prikazan je u Prilogu br.
4 Upute.

»DNEVNIK PRODAJE STRANE
GOTOVINE«(Prilog br. 4, drugi od dva lista)

IX.

(1)) U izvješću »Dnevnik prodaje strane
gotovine« bilježe se podatci o svakoj pojedinoj prodaji strane gotovine te o
naplaćenim iznosima u kunama na osnovi svake pojedine prodaje strane gotovine u
određenom razdoblju.

(2) U izvješće »Dnevnik prodaje strane gotovine«
propisani sadržaj bilježi se na sljedeći način:

1. U 1. stupac bilježi se serijski broj
transakcije prodaje strane gotovine.

2. U 2. stupac bilježi se slovna kratica i
brojčana oznaka strane valute (u skladu s važećim propisom kojim se uređuje
upotreba slov­nih kratica i
brojčanih oznaka za države i zemlje i novčane jedinice u platnom prometu s
inozemstvom).

3. U 3. stupac bilježi se iznos prodane strane
gotovine, ako je prodana rezidentu.

4. U 4. stupac bilježi se iznos prodane strane
gotovine, ako je prodana nerezidentu.

5. U 5. stupac bilježi se iznos koji je naveden
u istom retku u 3. odnosno 4. stupcu.

6. U 6. stupac bilježi se iznos prodajnog tečaja
primjenom kojeg je obavljena transakcija prodaje strane gotovine.

7. U 7. stupac bilježi se iznos protuvrijednosti
u kunama prodane strane gotovine iz 5. stupca.

U posljednji redak 7. stupca bilježi se ukupan
iznos protuvrijed­nosti u
kunama prodane strane gotovine.

(3) Izvješće »Dnevnik prodaje strane gotovine«
prikazan je u Prilogu br. 4 Upute.

»SPECIFIKACIJA STRANE
GOTOVINE I ČEKOVA KOJI GLASE NA STRANU VALUTU« (Prilog br.
5)

X.

(1) U izvješću »Specifikacija strane gotovine i
čekova koji glase na stranu valutu« bilježe se podatci o stranoj gotovini,
odnosno čekovima koje glase na stranu valutu, koje ovlašteni mjenjač prodaje
ugovornoj banci.

(2) U vezi prodaje strane gotovine ugovornoj
banci u izvješće »Specifikacija strane gotovine i čekova koji glase na stranu
valutu« propisani sadržaj bilježi se na sljedeći način:

1. U 1. stupac bilježi se slovna kratica odnosno
brojčana oznaka strane valute (u skladu s važećim propisom kojim se uređuje
upotreba slovnih kratica i brojčanih oznaka za države i zemlje i novčane
jedinice u platnom prometu s inozemstvom).

2. U 2. stupac bilježi se nominalni iznos apoena
strane valute iz istog retka 1. stupca.

3. U 3. stupac bilježi se količina apoena strane
valute iz istog retka 2. stupca.

4. U 4. stupac bilježi se iznos umnoška iznosa
navedenih u istom retku u 2. i 3. stupcu.

5. U 5. stupac bilježi se osnovni kupovni tečaj ovlaštenog
mjenjača koji vrijedi na dan prodaje strane gotovine ugovornoj banci.

6. U 6. stupac bilježi se iznos umnoška iznosa
navedenih u istom retku u 4. i 5. stupcu.

7. U 7. stupcu bilježi se kupovni tečaj banke,
za stranu valutu iz istog retka 1. stupca.

8. U 8. stupcu bilježi se iznos umnoška iznosa
navedenih u istom retku u 4. i 7. stupcu.

9. U 9. stupcu bilježi se iznos razlike u
kunama.

(3) U vezi prodaje čekova koji glase na stranu
valutu ugovornoj banci u izvješće »Specifikacija strane gotovine i čekova koji
glase na stranu valutu« propisani sadržaj bilježi se na sljedeći način:

1. U 1. stupac bilježi se serijski broj čeka
koji glasi na stranu valutu.

2. U 2. stupac bilježi se datum do kada vrijedi
ček čiji je serijski broj naveden u istom retku u 1. stupcu.

3. U 3. stupac bilježi se slovna kratica odnosno
brojčana oznaka strane valute (u skladu s važećim propisom kojim se uređuje
upotreba slovnih kratica i brojčanih oznaka za države i zemlje i novčane
jedinice u platnom prometu s inozemstvom), na koji glasi ček iz istog reda, 1.
stupca.

4. U 4. stupac bilježi se iznos na koji glasi
ček čiji je serijski broj naveden u istom retku u 1. stupcu.

5. U 5. stupac bilježi se osnovni kupovni tečaj
ovlaštenog mjenjača za stranu valutu na koju glasi ček čiji je serijski broj
naveden u istom retku u 1. stupcu.

6. U 6. stupac bilježi se iznos umnoška iznosa
navedenih u istom retku u 4. i 5. stupcu.

7. U 7. stupac bilježi se kupovni tečaj banke za
stranu valutu na koju glasi ček čiji je serijski broj naveden u istom retku u
1. stupcu.

8. U 8. stupcu bilježi se iznos umnoška iznosa
navedenih u istom retku u 4. i 7. stupcu.

9. U 9. stupcu bilježi se iznos razlike u
kunama.

(4) Izvješće »Specifikacija strane gotovine i
čekova koji glase na stranu valutu« prikazano je u Prilogu br.
5 Upute.

SADRŽAJ DOKUMENTACIJE NA
KOJOJ SE BI­LJEŽE UPLATE U GOTOVINI U KUNAMA I STRA­NOJ GOTOVINI ODNOSNO
ISPLATE SRED­STAVA PLAĆANJA U KUNAMA I STRA­NIH SREDSTAVA PLAĆANJA

XI.

(1) Dokumentacija na kojoj se bilježe
transakcije uplata odnos­no isplata kuna i stranih sredstava plaćanja
podijeljena je u četiri skupine, i to:

1. uplate gotovine u kunama,

2. isplate gotovine u kunama, isplate čekova
izdanih s osnove tekućih računa građana, isplate na osnovi slipova
debitnih kartica te isplate na osnovi slipova kreditnih kartica,

3. uplate strane gotovine,

4. isplate strane gotovine odnosno isplate
čekova koji glase na stranu valutu.

(2) Sadržaj dokumentacije na kojoj se bilježe
transakcije uplata odnosno isplata sredstava plaćanja u kunama je sljedeći:

1. serijski broj transakcije, koji je formiran u
skladu s točkom II. Upute,

2. akronim transakcije, koji je formiran u
skladu s točkom IV. stavkom 2. pod 3 Upute,

3. iznos transakcije u kunama,

4. datum i vrijeme (sat i minuta) evidentiranja
transakcije,

5. šifra odgovorne osobe ovlaštenog mjenjača,
odnosno osobe koja obavlja mjenjačke poslove.

(3) Sadržaj dokumentacije na kojoj se bilježe
transakcije uplata odnosno isplata u stranim sredstvima plaćanja je sljedeći:

1. serijski broj transakcije, koji je formiran u
skladu s točkom II. Upute,

2. akronim transakcije, koji je formiran u
skladu s točkom IV. stavkom 2. pod 3 Upute,

3. iznos transakcije u stranoj valuti,

4. oznaka strane valute koja je predmet
transakcije,

5. iznos protuvrijednosti u kunama iznosa
transakcije u stranoj valuti,

6. datum i vrijeme (sat i minuta) evidentiranja
transakcije,

7. šifra odgovorne osobe ovlaštenog mjenjača,
odnosno osobe koja obavlja mjenjačke poslove.

NAČIN OBAVJEŠTAVANJA
JAVNOSTI O UVJE­TIMA I NAČINU PRIKUPLJANJA PONUDA PROGRAMSKIH RJEŠENJA
ZAŠTIĆENOGA RAČUNALNOG PROGRAMA ZA OVLAŠTENE MJENJAČE RADI NJIHOVA
CERTIFICIRANJA

XII.

O uvjetima i načinu prikupljanja programskih
rješenja zaštićenoga računalnog programa, a radi njihova certificiranja,
javnost se obavještava putem »Javnog poziva za prikupljanje ponuda programskih
rješenja zaštićenoga računalnog programa za ovlaštene mjenjače«, koji je
objavljen na internetskoj stranici Hrvatske narod­ne banke http://www.hnb.hr.

NAČIN OBAVJEŠTAVANJA
JAVNOSTI O TVRTKAMA I ADRESAMA SJEDIŠTA PROIZVOĐAČA ZAŠTIĆENIH RAČUNALNIH
PROGRAMA ZA KOJE JE HRVATSKA NARODNA BANKA IZDALA CERTIFIKATE

XIII.

O tvrtkama i adresama sjedišta proizvođača
zaštićenih raču­nalnih
programa Hrvatska narodna banka obavještava javnost objavom obavijesti na
internetskoj stranici Hrvatske narodne banke http://www.hnb.hr, pod nazivom
»Certifikati za programska rješenja – obavijest«.

PRIJELAZNE I ZAVRŠNE
ODREDBE

XIV.

Uputa stupa na snagu danom objave u »Narodnim
novinama«.

O br.: 119-020/02-06/ŽR

Zagreb, 23. veljače 2006.

Guverner

Hrvatske narodne banke

**dr****. sc. Željko Rohatinski**, v. r.

![](dodatni/145696.gif)

![](dodatni/145695.gif)

![](dodatni/145694.gif)

![](dodatni/145693.gif)

![](dodatni/145692.gif)

![](dodatni/145691.gif)

![](dodatni/145690.gif)

Uputa, NN 24/2006-589
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)